**แบบรายงานสรุปประเด็นการรับฟังความคิดเห็น**

**ร่างพระราชบัญญัติระเบียบข้าราชการส่วนท้องถิ่น พ.ศ. ....**

| **ที่** | **ประเด็นเรื่อง** | **กฎหมายปัจจุบัน** | **ความคิดเห็นของ ก. ...**  **( ก.จ.จ./ก.ท.จ./ก.อบต.จังหวัด)**  **ในการประชุมครั้งที่.....**  **เมื่อวัน..เดือน..พ.ศ. ....** |
| --- | --- | --- | --- |
| **1** | **ประเด็น : การแก้ไขคำนิยาม**  กำหนดให้ “ข้าราชการส่วนท้องถิ่น” หมายความว่า ข้าราชการองค์การบริหารส่วนจังหวัด ข้าราชการเทศบาล ข้าราชการองค์การบริหารส่วนตำบล และข้าราชการกรุงเทพมหานคร ข้าราชการเมืองพัทยา รวมตลอดถึงข้าราชการองค์กรปกครองส่วนท้องถิ่นรูปแบบอื่นที่มีกฎหมายจัดตั้ง ...  **(มาตรา 4)** | พนักงานส่วนท้องถิ่น หมายความว่า ข้าราชการองค์การบริหารส่วนจังหวัด พนักงานเทศบาล พนักงานส่วนตำบล ข้าราชการกรุงเทพมหานคร พนักงานเมืองพัทยา และข้าราชการหรือพนักงานขององค์กรปกครองส่วนท้องถิ่นอื่นที่มีกฎหมายจัดตั้ง ... **(มาตรา 3)** |  |
| **2** | **ประเด็น : ด้านโครงสร้างองค์กรบริหารงานบุคคลส่วนท้องถิ่น**  1. กำหนดให้มีองค์กรกลางบริหารงานบุคคลท้องถิ่นเพียงองค์กรเดียว คือ คณะกรรมการข้าราชการ ส่วนท้องถิ่น เรียกโดยย่อว่า “ก.ถ.” จำนวน 24 คน มีองค์ประกอบเป็นแบบไตรภาคี ประกอบด้วย 1. รมว.มท. ประธาน 2. ผู้แทนส่วนราชการที่เกี่ยวข้อง (6 คน) 3. ผู้แทน อปท. (ผู้บริหารท้องถิ่นและผู้แทนข้าราชการส่วนท้องถิ่น) (8 คน) 4 .ผู้ทรงคุณวุฒิ (8 คน) 5. เลขาธิการ ก.ถ. (**หัวหน้าสำนักงาน ก.ถ.)** กก./เลขา  **(มาตรา 15)**  **การสรรหากรรมการผู้แทนข้าราชการส่วนท้องถิ่น ให้สรรหาจากข้าราชการส่วนท้องถิ่นซึ่งดำรงตำแหน่งประเภทบริหารท้องถิ่นและประเภทอำนวยการท้องถิ่น ระดับกลางขึ้นไป (มาตรา 16 (1) วรรคสอง)**  **การสรรหากรรมการผู้ทรงคุณวุฒิ ให้ประกาศรับสมัครคัดเลือก โดยต้องมีจำนวนผู้สมัครรวมแล้วไม่น้อยกว่าสองเท่าของจำนวนที่กำหนดหรือจำนวนที่ว่าง เพื่อให้ ก.ถ. คัดให้เหลือจำนวนสองเท่าแล้วเสนอรายชื่อให้รัฐมนตรีว่าการกระทรวงมหาดไทยคัดเลือกให้เหลือจำนวนที่กำหนดหรือจำนวนที่ว่าง เพื่อเสนอให้นายกรัฐมนตรีแต่งตั้งโดยความเห็นชอบจากคณะรัฐมนตรี (มาตรา 16 (2))**  ก.ถ. มีอำนาจหน้าที่**กำหนดทิศทาง นโยบาย ยุทธศาสตร์ ออกกฎ ก.ถ. ประกาศ และ ระเบียบเกี่ยวกับการบริหารงานบุคคลส่วนท้องถิ่น ทั้งกระบวบการพัฒนาข้าราชการส่วนท้องถิ่น ดำเนินการสรรหา ข้าราชการส่วนท้องถิ่น โดยการสอบแข่งขัน สอบคัดเลือก และคัดเลือกตำแหน่งประเภทบริหารท้องถิ่น ตำแหน่งประเภทอำนวยการท้องถิ่น และตำแหน่งสายงานบริหารสถานศึกษาเห็นชอบการแต่งตั้งและให้พันจากตำแหน่งของข้าราชการส่วนท้องถิ่น กำกับ ติดตาม ตรวจสอบและประเมินผลเกี่ยวกับการบริหารงานบุคคล ส่วนท้องถิ่น ตีความและวินิจฉัยปัญหาที่เกิดขึ้น** **(มาตรา 22)**  2.กำหนดให้มีคณะอนุกรรมการข้าราชการ ส่วนท้องถิ่นจังหวัดคณะหนึ่ง ทำหน้าที่บริหารงานบุคคลสำหรับองค์กรปกครองส่วนท้องถิ่นที่อยู่ในเขตจังหวัดนั้น เรียกโดยย่อว่า “อ.ก.ถ.จังหวัด” จำนวน 18 คนประกอบด้วย  (๑) ผวจ. ประธาน  (๒) ผู้แทนส่วนราชการในจังหวัดที่เกี่ยวข้อง ซึ่งผู้ว่าราชการจังหวัดประกาศกำหนด (4 คน)  (๓) ผู้แทน อปท. ภายในเขตจังหวัด (ผู้บริหารท้องถิ่นและผู้แทนข้าราชการส่วนท้องถิ่นแต่ละประเภท) (6 คน)  (ก) ผู้แทนผู้บริหารท้องถิ่น (3 คน) ได้แก่ นายก อบจ. 1 คน นายกเทศมนตรี 1 คน นายก อบต. 1 คน  (ข) ผู้แทนข้าราชการส่วนท้องถิ่น 3 คน ได้แก่ ข้าราชการ อบจ. 1 คน ข้าราชการเทศบาล 1 คน ข้าราชการอบต. 1 คน  (4) ผู้ทรงคุณวุฒิ (6 คน)  (5) ผู้อำนวยการสำนักงานข้าราชการ ส่วนท้องถิ่นจังหวัด (**ท้องถิ่นจังหวัด**) อนุกรรมการ/เลขานุการ**(มาตรา 24)**  อ.ก.ถ. จังหวัด มีหน้าที่และอำนาจและรับผิดชอบเกี่ยวกับการบริหารงานบุคคลส่วนท้องถิ่นภายในจังหวัดนั้น ดำเนินการและกำกับการบริหารงานบุคคลส่วนท้องถิ่นขององค์กรปกครองส่วนท้องถิ่นให้สอดคล้องกับทิศทาง นโยบาย ยุทธศาสตร์ แนวทางการบริหารงานบุคคลส่วนท้องถิ่น ทั้งนี้ ตามกฎ ประกาศ ระเบียบ มาตรฐาน และมติที่ ก.ถ. กำหนด รวมถึงมติคณะรัฐมนตรีที่เกี่ยวข้อง **(มาตรา 27)** | คณะกรรมการมี 3 ระดับ คือ  1. คณะกรรมการมาตรฐานการบริหารงานบุคคลส่วนท้องถิ่น (ก.ถ.) **(มาตรา 30)**  2. คณะกรรมการกลางข้าราชการหรือพนักงานส่วนท้องถิ่น (ก.จ. ก.ท. และ ก.อบต.)  **(มาตรา 16,24,26)**  3. คณะกรรมการข้าราชการหรือพนักงาน ส่วนท้องถิ่นในแต่ละจังหวัด (ก.จ.จ. ก.ท.จ. และ ก.อบต.จังหวัด) **(มาตรา 5,23,25)**  ซึ่งคณะกรรมการทั้งสามประกอบด้วย ผู้แทนส่วนราชการ ผู้แทนจากองค์กรปกครองส่วนท้องถิ่น และผู้ทรงคุณวุฒิ ฝ่ายละเท่าๆ กัน ตามจำนวนแต่ละคณะ  การคัดเลือกกรรมการผู้ทรงคุณวุฒิ ให้ประธานและกรรมการผู้แทนหัวหน้าส่วนราชการ เสนอรายชื่อบุคคล และกรรมการผู้แทน อปท. เสนอรายชื่อบุคคลในสัดส่วนที่กำหนดและให้ผู้ได้รับการเสนอชื่อประชุมคัดเลือกกันเองให้เหลือตามจำนวนที่กำหนด |  |
| **3** | **ประเด็น : ด้านประสิทธิภาพในการบริหารงานบุคคล ส่วนท้องถิ่น**  กำหนดให้มีบทบัญญัติต่างๆ เพื่อให้การบริหารงานบุคคลส่วนท้องถิ่นเป็นไปอย่างมีประสิทธิภาพมากขึ้น ดังนี้  1. ค่าใช้จ่ายเกี่ยวกับเงินเดือน ค่าจ้างและประโยชน์ตอบแทนอื่นของข้าราชการส่วนท้องถิ่น ลูกจ้าง และพนักงานจ้างจะกำหนดและจ่ายสูงกว่าร้อยละ 40 ของเงินรายได้ที่เป็นงบประมาณรายจ่ายไม่ได้ โดยรายได้และงบประมาณรายจ่ายตามวรรคหนึ่งไม่รวมเงินอุดหนุนตามภารกิจถ่ายโอนและเงินอุดหนุนที่รัฐจัดสรรเป็นเงินเดือน ค่าจ้าง และประโยชน์ตอบแทนอื่นให้แก่องค์กรปกครองส่วนท้องถิ่น **(มาตรา 10)**    2. กำหนดวาระการดำรงตำแหน่งของปลัดองค์กรปกครองส่วนท้องถิ่น ให้ดำรงตำแหน่งในองค์กรปกครองส่วนท้องถิ่นแต่ละแห่งไม่เกิน 4 ปี **(มาตรา 57)**  3. กำหนดให้ ก.ถ. มีอำนาจในการโอนข้าราชการส่วนท้องถิ่น กรณีมีความขัดแย้งในพื้นที่ โดยมิต้องสมัครใจ **(มาตรา 68)**    4. อัตรากำลังพนักงานจ้างตามภารกิจที่มี ลักษณะงานเช่นเดียวกับลักษณะงานของข้าราการ ส่วนท้องถิ่น ต้องไม่เกินร้อยละ 25 ของจำนวนอัตราข้าราชการส่วนท้องถิ่น **(มาตรา 122)** | **การจ่ายเงินเดือน ประโยชน์ตอบแทนอื่น และเงินค่าจ้าง ที่นำมาจากเงินรายได้จะกำหนดสูงกว่าร้อยละสี่สิบของเงินงบประมาณรายจ่ายประจำปีขององค์กรปกครองส่วนท้องถิ่นนั้นไม่ได้**  **(มาตรา 35)**  **ไม่ได้บัญญัติไว้ในพระราชบัญญัติ**  **ไม่ได้บัญญัติไว้ในพระราชบัญญัติ**  **ไม่ได้บัญญัติไว้ในพระราชบัญญัติ** |  |
| **4** | **ประเด็น : ด้านการสร้างดุลยภาพการบริหารงานบุคคลส่วนท้องถิ่น**  กำหนดความสัมพันธ์ในการใช้อำนาจการบริหารงานบุคคลส่วนท้องถิ่นระหว่างผู้บริหารท้องถิ่นกับปลัดองค์กรปกครองส่วนท้องถิ่น ดังนี้  ผู้บริหารท้องถิ่นมีอำนาจสั่งเกี่ยวกับการบริหารงานบุคคล ยกเว้น การย้าย การเลื่อนระดับ การเลื่อนเงินเดือน ผู้มีอำนาจมีดังนี้  1. ผู้บริหารท้องถิ่นมีอำนาจสำหรับข้าราชการ ส่วนท้องถิ่นตำแหน่งประเภทบริหารท้องถิ่น (ตำแหน่งปลัดองค์กรปกครองส่วนท้องถิ่น)  2. ผู้บริหารท้องถิ่นมีอำนาจตามข้อเสนอของปลัดฯสำหรับตำแหน่งบริหารท้องถิ่น ที่ดำรงตำแหน่งรองปลัดฯ อำนวยการท้องถิ่น และวิชาการระดับเชี่ยวชาญขึ้นไป  3. ผู้บริหารท้องถิ่น มีอำนาจตามข้อเสนอของปลัดองค์กรปกครองส่วนท้องถิ่นสำหรับข้าราชการครูและบุคลากรทางการศึกษาส่วนท้องถิ่นที่ดำรงตำแหน่งผู้บริหารสถานศึกษาหรือตำแหน่งที่มีวิทยฐานะเชี่ยวชาญขึ้นไป  4. ข้าราชการส่วนท้องถิ่นตำแหน่งอื่นนอกจากข้อ 1 ข้อ 2 และ ข้อ 3 ปลัดองค์กรปกครองส่วนท้องถิ่นเป็น ผู้มีอำนาจ  การออกคำสั่งบรรจุ แต่งตั้ง ย้าย เลื่อนระดับ โอน รับโอน และให้ข้าราชการส่วนท้องถิ่นพ้นจากตำแหน่งดังกล่าวต้องได้รับความเห็นชอบจาก ก.ถ. หรือ อ.ก.ถ. จังหวัด **(มาตรา 50)** | การออกคำสั่งเกี่ยวกับการบริหารงานบุคคลให้เป็นอำนาจของผู้บริหารท้องถิ่น ทั้งนี้ ตามหลักเกณฑ์ที่คณะกรรมการพนักงานหรือข้าราชการส่วนท้องถิ่นในแต่ละจังหวัดกำหนด แต่การออกคำสั่งแต่งตั้ง และการให้ข้าราชการ/พนักงานองค์กรปกครองส่วนท้องถิ่นพ้นจากตำแหน่ง ต้องได้รับความเห็นชอบจากคณะกรรมการพนักงานหรือข้าราชการส่วนท้องถิ่นในแต่ละจังหวัดก่อน  แต่ผู้บริหารท้องถิ่นอาจมอบมอบหมายให้ผู้บังคับบัญชาของข้าราชการ/พนักงาน ดำเนินการเกี่ยวกับการบริหารงานบุคคลดังกล่าวได้  **(มาตรา 15, 23 วรรคหก, 25 วรรคเจ็ด และ 28 วรรคเจ็ด)** |  |
| **5** | **ประเด็น : ด้านระบบคุณธรรมในการบริหารงานบุคคลส่วนท้องถิ่น ปรากฏในร่างกฎหมายดังนี้**  1. กำหนดให้ ก.ถ. มีอำนาจสอบแข่งขันเพื่อบรรจุบุคคลเป็นข้าราชการส่วนท้องถิ่น และมีอำนาจสอบคัดเลือกและคัดเลือกตำแหน่งบริหารท้องถิ่น อำนวยการท้องถิ่น และสายงานบริหารสถานศึกษา  **(มาตรา 22 (9), 43 และ 45)**  2. กำหนดเรื่องการรักษาจรรยาข้าราชการ ส่วนท้องถิ่นไว้ในร่าง พ.ร.บ. **(มาตรา 77 และ78)**  3. กำหนดเรื่องวินัยและการรักษาวินัย การดำเนินการทางวินัย การออกจากราชการ การอุทธรณ์ การร้องทุกข์ ไว้ในร่าง พ.ร.บ. **(มาตรา 79-119)**  4. กำหนดให้มีการอุทธรณ์ต่อ ก.ถ. และในกรณีที่ ผู้อุทธรณ์ไม่เห็นด้วยกับคำวินิจฉัยอุทธรณ์ของ ก.ถ. ให้ฟ้องคดีต่อศาลปกครองสูงสุด **(มาตรา 112)** | กำหนดให้คณะกรรมการกลางพนักงานส่วนท้องถิ่นเพียงแต่กำหนดมาตรฐานทั่วไปเกี่ยวกับหลักเกณฑ์ และเงื่อนไขการคัดเลือก การบรรจุและแต่งตั้ง...  **(มาตรา 17,24 วรรคเจ็ด และ26 วรรคเจ็ด)**  **\*\*\*ยกเลิกโดยคำสั่ง คสช. ที่ 8/2560 ลงวันที่21 ก.พ. 2560\*\*\***  **ไม่ได้บัญญัติไว้ในพระราชบัญญัติ**  **ไม่ได้บัญญัติไว้ในพระราชบัญญัติ**  **ไม่ได้บัญญัติไว้ในพระราชบัญญัติ** |  |
| **6** | **ประเด็น : เกี่ยวกับหน่วยงานที่ทำหน้าที่เป็นฝ่ายเลขานุการขององค์กรกลางบริหารงานบุคคลส่วนท้องถิ่น**  กำหนดให้ “สำนักงาน ก.ถ.” เป็นส่วนราชการมีฐานะเป็นกรมในกระทรวงมหาดไทย **(มาตรา 30)** | ให้จัดตั้งสำนักงานคณะกรรมการมาตรฐาน การบริหารงานบุคคลส่วนท้องถิ่นขึ้นในสำนักงานปลัดกระทรวง กระทรวงมหาดไทย**... (มาตรา 36)** |  |